kardosdrur/scandi-wiki huggingface dataset:
Peter von Scholten (film)

Peter von Scholten er en dansk film fra 1987.
Manuskript Sven Holm.
Instruktion Palle Kjærulff-Schmidt.

Medvirkende 
Blandt de mange medvirkende kan nævnes:

Ole Ernst
Karen-Lise Mynster
Etta Cameron
Preben Kristensen
Jesper Langberg
Henning Moritzen
Birgitte Federspiel
Bodil Udsen
Hans-Henrik Krause
Søren Pilmark
Olaf Ussing
Preben Neergaard
Torben Jensen
Arne Hansen
Dick Kaysø
Lars Lunøe
Bodil Lassen
Henning Jensen
Søren Rode
Hans Christian Ægidius
Birgit Conradi
Gyrd Løfqvist
John Larsen
Helge Scheuer
Lillian Tillegreen
Fritze Hedemann
Torben Jetsmark

Eksterne henvisninger 
 

Dramafilm fra Danmark
Danske film fra 1987
Film instrueret af Palle Kjærulff-Schmidt
Vasal

Vasal er et ord af keltisk oprindelse, som sandsynligvis betyder tjener. Man kan både tale om en vasal som en person og en vasalstat.

I middelalderen var en vasal betegnelsen på en overherres undergivne, f.eks. en konges adelsmand eller lensmand.

Se også
feudalisme

Keltiske sprog
Vilhelm

Vilhelm er et germansk navn som findes i mange former på forskellige sprog.

De mest kendte former af navnet:
 Wilhelm (tysk)
 Willem (hollansk)
 William (engelsk)
 Guglielmo (italiensk)
 Guillaume (fransk)
 Guilhem (occitansk)
 Guillem (catalansk)
 Guillén (aragonisk)
 Guillermo (spansk)
 Guilherme (portugisisk)
 Vilmos (ungarsk)
 Vilhelm (dansk)
 Vilius, Viliumas (litauisk)
 Viljami, Ville (finsk)
 Vilhjálmur, (islansk)
 Γουλιέλμος, (græsk)

Derudover findes navnet i en lang række andre former som f.eks. Bill og Gilliam.

Cirka 750 danskere hedder Wilhelm eller Vilhem ifølge Danmarks Statistik .

Rækkefølgen af navnets variation efter hyppighed er: Vilhelm og Wilhelm.

Kendte personer med navnet 
 Abbed Vilhelm
 Wilhelm 2., tysk kejser.
 Vilhelm Bergsøe, dansk forfatter, zoolog og professor.
 Herman Wilhelm Bissen, dansk billedehugger.
 Vilhelm Buhl, dansk politiker og tidligere statminister.
 Vilhelm Dahlerup, dansk arkitekt.
 Christoffer Wilhelm Eckersberg, dansk maler.
 Wilhelm Freddie, dansk kunstmaler.
 Wilhelm Furtwängler, tysk dirigent
 Vilhelm Hammershøi, dansk maler.
 Vilhelm Hansen, dansk tegner.
 Vilhelm Herold, dansk kammersanger.
 Vilhelm Kyhn, dansk maler.
 Vilhelm Marstrand, dansk maler.
 Vilhelm Moberg, svensk forfatter.
 Wilhelm Steinitz, skakspiller.
 Vilhelm Topsøe, dansk forfatter.
 Vilhelm (biskop i Roskilde), dansk biskop
 Prins Vilhelm (1687-1705), søn af Christian 5.

Andet 
 Wilhelm Tell, skuespil

Reference 

Drengenavne
Eric Wolf

Eric Robert Wolf (1. februar 1923 – 6. marts 1999) var en amerikansk antropolog, bedst kendt for sit forsvar af marxistiske metoder inden for antropologi, samt for sin forskning inden for Latinamerika.

Antropologer fra USA
Personer fra USA
Vectored thrust

Vectored thrust eller thrust vectoring er en mekanisk flyegenskab, der ændrer flymotorernes udblæsningsretning, ved enten at ændre motorens retning, motordysens retning eller ved at afbøje udstødningen med vingeror.

Dette muliggør sædvanligvis at flyet kan manøvrere og undvige hurtigt. Dette opnås ved at den yderste del af f.eks. jetmotorens udstødning kan drejes op/ned og til siderne, for nogle jagerfly 5-10°, for visse VTOL og STOVL fly over 90° i lodret plan.

Af thrust vectoring propelfly er der maskiner med tiltrotor.

Thrust vectoring benyttes også i Skycarens naceller. Skycaren er netop manøvredygtig, da den kan ændre thrust-retningen på mindre end 0,1 sekund.

Thrust vectoring benyttes i dette flyvende fjernstyrede modelhundehus. To vandrette ror bagtil styrer motorens luftstrøm og kan få hundehuset til at stå stille i luften, krænge eller rotere.

Andre eksempler på modelfly med thrust vectoring er her.

Kilder/referencer 

Fremdrift
Aerodynamik
Flyvemaskiner
Luftfart
Abdullah ibn Hussein

Abdullah ibn Hussein (februar 1882 – 20. juli 1951) arabisk emir af Transjordanien 1921-1946 og konge 1946-1951. 

Han var en af de arabiske ledere i opstanden mod tyrkerne i begyndelsen af 1900-tallet. Han blev i 1921 anerkendt som emir af det britisk dominerede Transjordanien, som lå strategisk vigtigt i forhold til det britiske hold på Egypten, Irak og Palæstina.

Takket være hans pro-britiske holdning, blev en hel legion af arabiske krigere trænet af briterne og kom til at spille en vis rolle under 2. verdenskrig.

I 1946 blev Transjordanien selvstændigt, og det var kun naturligt, at Abdullah som dette lands leder tog kongetitel. 

Under de efterfølgende arabiske konflikter med Israel, invaderede transjordaniske styrker Vestbredden (inkl. Jerusalem), som blev indlemmet i kongeriget, der skiftede navn til Jordan.

I 1951 blev Abdullah myrdet af en arabisk nationalist, men hans slægt fortsatte på tronen i Jordan og sidder der den dag i dag.

Se også
 Faisal 1., hans bror, konge af Syrien (1920) og Irak (1921-33)
 Ali, hans bror, konge af Hejaz (1924-25)

Fodnoter 

Konger af Jordan
Myrdede regenter
Free Software Foundation Europe

Free Software Foundation Europe (FSFE eller FSF Europe) blev grundlagt i 2001 som en officiel søsterorganisation til Free Software Foundation (FSF) i USA, for at tage vare om alle aspekter ved fri software i Europa.  FSF og FSFE er finansielt og juridisk uafhængige organisationer.

Eksterne henvisninger 

 Free Software Foundation Europes hjemmeside 

Immaterialret
Blågårds Sogn

Blågårds Sogn var et sogn i Københavns Stift. Sognet lå i Københavns Kommune. 

Blågårds Sogn blev 28. november 1999 sammenlagt med Brorsons Sogn og Helligkors Sogn til Blågårdens Sogn.

Sogne i Københavns Kommune
Sogne i Københavns Stift
Sogne i Sokkelund Herred
Ophørt i 1999
Brorsons Sogn

Brorsons Sogn var et sogn i Københavns Stift. Sognet lå i Københavns Kommune. 

Brorsons Sogn blev 28. november 1999 sammenlagt med Blågårds Sogn og Helligkors Sogn til Blågårdens Sogn.

Sogne i Københavns Kommune
Sogne i Københavns Stift
Sogne i Sokkelund Herred
Ophørt i 1999
Helligkors Sogn

Helligkors Sogn var et sogn i Københavns Stift. Sognet blev udskilt fra Sankt Johannes Sogn i 1890. Sognet lå i Københavns Kommune. 

Helligkors Sogn blev 28. november 1999 sammenlagt med Blågårds Sogn og Brorsons Sogn til Blågårdens Sogn.

Sogne i Københavns Kommune
Sogne i Københavns Stift
Sogne i Sokkelund Herred
Ophørt i 1999
Sonet (pladeselskab)

Sonet, dansk pladeselskab, der startede i 1957. Første udgivelse blev en 78'er med den danske rock'n'roll-helt Ib Jensen. Stifteren af Sonet var Karl Emil Knudsen, og man havde flere labels på selskabet, alt efter genren.

Mascot var børneplader, Storyville var jazzplader, Sonet stod for den gængse populærmusik, og så havde man desuden mærkerne Life og Joker, og siden budget-mærket Ecco''.

Sonet blev på kort tid et af de førende danske pladeselskaber, og fik især lanceret nye navne på Radio Mercur.

Sonet-mærket ophørte helt omkring 1990, og hører i dag til under Universal Music.

Kilder og henvisninger 

Pladeselskaber fra Danmark
Etableret i 1957
Ophørt i 1990
Oscar for bedste kvindelige birolle

Oscaren for bedste kvindelige birolle (officiel titel Academy Award for Best Performance by an Actress in a Supporting Role) gives ved Oscar-uddelingen til en kvindelig skuespiller for hendes præstation i en birolle i en film fra det forløbne år.

Årstallene i nedenstående liste angiver derfor tidspunktet for filmens biografpremiere (i Californien) og dermed året før selve Oscaruddelingen.

Vindere og nominerede 
Det følgende er en kronologisk oversigt over vinderne og de nominerede. Vinderne er fremhævet med fed.

 
Kvindelige birolle
Tidslinjer
Benedict Anderson

Benedict Richard O'Gorman Anderson (født 26. august 1936, død 13. december 2015) britisk historiker og samfundsforsker. Han var professor emeritus i internationale studier ved Cornell University.
I sit hovedværk Imagined Communities (Forestillede fællesskaber) fra 1983 undersøger han, hvordan det nationale fællesskab er opstået og bindes sammen. Hovedtesen i værket er at nationer er sociale konstruktioner, og ikke, som såkaldte essentialister hævder, bygger på et iboende kulturelt råmateriale.

Udvalgt bibliografi 
 Some Aspects of Indonesian Politics under the Japanese Occupation: 1944–1945 (1961)
 Mythology and the Tolerance of the Javanese (1965)
 Java in a Time of Revolution; Occupation and Resistance, 1944–1946 (1972)
  With Ruth T. McVey.
 "Withdrawal Symptoms" (1976), his most influential work in Thailand, 
 Religion and Social Ethos in Indonesia (1977)
 Interpreting Indonesian Politics: Thirteen Contributions to the Debate (1982)
 Imagined Communities: Reflections on the Origin and Spread of Nationalism (1983)
In the Mirror:  Literature  and Politics in Siam in the American Era (1985)
 Language and Power: Exploring Political Cultures in Indonesia (1990)
 The Spectre of Comparisons: Nationalism, Southeast Asia, and the World (1998)
 
 Violence and the State in Suharto's Indonesia (2001)
 Western Nationalism and Eastern Nationalism: Is there a difference that matters? (2001)
 Debating World Literature (2004)
 
 Under Three Flags: Anarchism and the Anti-Colonial Imagination (2005)
 The Fate of Rural Hell: Asceticism and Desire in Buddhist Thailand (2012)
 A Life Beyond Boundaries: A Memoir (2016)

Referencer 

Historikere fra Storbritannien
Briter i 1900-tallet
Briter i 2000-tallet
Lindholm Høje

Lindholm Høje er en gravplads fra yngre jernalder og vikingetiden, beliggende på en bakke ved Limfjordens nordside i Nørresundby. Limfjorden er smallest på dette sted, som derfor har fungeret som overfartssted i forbindelsen mellem Vendsyssel og Jylland i øvrigt. Bakkens højde over fjorden er 42 m.

På højen findes flere hundrede skibssætninger og over 700 grave, fortrinsvis brandgrave. De ældste er fra omkring år 500 og de nyeste omkring år 1100. Der er også udgravet rester af en by i området.
 
I slutningen af vikingetiden blev hele området dækket af flyvesand, som har hjulpet med at bevare resterne.

Frøken Augusta Zangenberg, en ivrig amatørarkæolog i slutningen af 1800-tallet, var formodentlig den første til at indse hvor betydningsfuldt et fortidsminde, der var tale om. Hun købte området for 200 kr i 1896, men inden handelen var endeligt afsluttet, havde man ved udgravninger under Zangenbergs ledelse fundet så mange grave, at ejeren satte prisen op til 2000 kr, hvorefter handelen ikke blev til noget. I 1898 blev området købt og beplantet af en plantageejer Lassen, som var vendt hjem til Danmark fra Brasilien. Han forærede i 1901 området til Nørresundby Kommune.

Gravpladsen blev som helhed udgravet 1952-58 og fredet i 1960. Chefarkæolog på den omfattende udgravning var Oscar Marceen. De store mængder sand, der blev fjernet, blev med et anlagt tipvognstog fragtet over på nordsiden af højene. Ved udgravningen var der ansat 15-20 arbejdsmænd.

Siden 1993 er der hver år i sidste halvdel af juni måned opført et udendørs skuespil på Lindholm Høje.

Museum 

I 1992 åbnede Lindholm Høje Museum i nye bygninger, der blev finansieret af Aalborg Portland. Fra 2004 er museet en del af Nordjyllands Historiske Museum. Bygningerne blev udvidet i 2008 med støtte fra A.P. Møller og Hustru Chastine Mc-Kinney Møllers Fond til almene Formaal. Museet udstiller mange af fundene fra udgravningerne og demonstrerer samtidigt livet her i vikingetiden og jernalderen.

Litteratur 
 Thorkild Ramskou, Lindholm Høje, Nationalmuseets Blå Bøger, 1960.

Referencer

Eksterne henvisninger 

 Lindholm Høje på 1001 fortællinger om Danmark
 nordmus.dk: Lindholm Høje Museet- Nordjyllands Historiske Museum
 Frøken Zangenbergs samling af oldsager  – artikel fra Historisk Årbog for Thy og Vester Han Herred 1910
 Lindholm Høje  – beskrivelse fra Fund og Fortidsminder

Vikingetidens kultur
Fredede arealer i Danmark
Nørresundbys historie
Arkæologiske områder i Danmark
Benigno Aquino, Jr.

Benigno Simeon "Ninoy" Aquino, Jr. (født 27. november 1932, død 21. august 1983) var en filippinsk oppositionsleder og modstander af præsident Ferdinand Marcos' styre. 

Aquino giftede sig i 1956 med Corazon Cojuangco. Parret levede i eksil i USA i perioden 1980-1983. Han vendte tilbage til Filippinerne efter at være blevet lovet personlig sikkerhed af Ferdinand Marcos, men da han steg af flyet i lufthavnen Manila International Airport, blev han skudt og dræbt. Lufthavnen har senere fået navn efter ham, så den nu hedder Ninoy Aquino International Airport.

Hans enke Corazon Aquino blev landets præsident tre år efter, da Ferdinand Marcos var blevet styrtet. Deres søn, Benigno Aquino III blev præsident 2010.

Politikere fra Filippinerne
Tved Kirke (Syddjurs Kommune)

Tved Kirke står på en høj bakke over Kongsøre Hage. Den er opført i 1100-tallet, og den er usædvanligt stor for en landsbykirke at være. Bygningen er hvidkalket og både skibet og koret er tækket med bly. Kirken er "kullet", dvs. at den mangler tårn, hvad der er et særsyn på Mols. Dér, hvor man skulle forvente at finde tårnet, altså mod vest, er der opført et stort kapel, som er tegldækket. I 1940-45 gav man kirken en grundig restaurering, og under arbejdet med at lægge et nyt gulv stødte man på en gammel krypt, der har været brugt til begravelser for familien Sandberg, som var den gamle adelsslægt på Kvelstrup og Isgård.

Fredning af Kongsøre Hage 
Arealerne på Kongsøre Hage ved Tved Kirke blev fredet i 1981. Fredningen blev gennemført både af kulturhistoriske og af landskabelige grunde. Man ønskede at bevare det specielle miljø omkring kirken og den store, velbevarede præstegård. Desuden gjorde særlige, geologiske forhold ved Kongsøre Hage, at stedet også har stor naturmæssig bevaringsværdi. Bakken består af hævet havbund med strandvolde foran en stejl, kratbevokset litorinaskrænt. Bag ved strandvoldene finder man et sumpområde med helt særlige karaktertræk. På grund af kalkrigt grundvand, som siver ud nær bakkens fod, hvor store mængder af muslingeskaller yderligere forstærker kalkvirkningen, er der opstået en niche, hvor f.eks. Sump-Hullæbe og Butblomstret Siv trives. Området blev fredet i 1981-82 .

Eksterne henvisninger 

 Tved Kirke  hos Nordens Kirker
 Tved Kirke hos KortTilKirken.dk

Kirker i Syddjurs Kommune
Kirker i Århus Stift
Kirker i Randers Amt
Sonet (flertydig)

Sonet har flere betydninger:

 Sonet – lyrisk digt.
 Sonet (pladeselskab) – tidligere dansk pladeselskab.
Sarah Chalke

Sarah Chalke (født 27. august 1976 i Ottawa, Canada) er en canadisk skuespillerinde, kendt fra tv-serierne Scrubs, Roseanne og How I Met Your Mother. Hun er desuden stemmen bag figuren Beth Smith i Rick and Morty.

Sarah Chalke taler foruden engelsk også fransk og tysk.

Eksterne henvisninger 

 

Skuespillere fra Canada
Tysk-canadiere
Personer fra Ottawa
Corazon Aquino

Maria Corazon Sumulong Cojuangco Aquino (25. januar 1933 i Paniqui – 1. august 2009 i Manila) var en filippinsk politiker, der var landets præsident fra 1986 til 1992. Aquino var gift med den populære oppositionspolitiker Benigno Aquino, og da han blev snigmyrdet i Manilas lufthavn på vej hjem fra eksil den 21. august 1983, fulgte Corazon Aquino i hans fodspor.

Aquino vandt valget i 1986 over Ferdinand Marcos, og hun blev hyldet af folket som demokratiets genindfører. I 1992 trak hun sig tilbage efter gentagne attentatforsøg på hendes person.

Eksterne henvisninger 
 

Præsidenter fra Filippinerne
Philippe Ariès

Philippe Ariès (21. juli 1914 i Blois, Frankrig – 8. februar 1984 i Paris) var en fransk middelalderhistoriker, som beskæftigede sig med børn i samfundet i en historisk kontekst.

Historikere fra Frankrig
Birger jarl

Birger jarl (egentlig Birger Magnusson, født ca. 1210, død 21. oktober 1266), regerende rigsjarl 1248–1266, blev formentlig født omkring 1210, men er først omtalt 1237. Birger Magnusson blev jarl år 1248, formynderregent år 1250, død 21. oktober 1266, begravet i Varnhems Kloster. Han var søn af Magnus Minneskjold til Bjälbo og Ingrid Ylva. Ifølge Erikskrøniken grundlagde Birger jarl Stockholm omkring 1252 og var bygmester for Tavastehus slot i midten af 1200-tallet.

Birger Magnusson tilhørte Folkungaslægten (også kaldet Bjälboätten) og var den sidste jarl af Sverige.

Birger Magnusson giftede sig mellem år 1237 og 1241 med Ingeborg Eriksdotter af Sverige, søster til kong Erik Eriksson, kaldet Erik den læspe og halte. 1247/1248 dør den hidtidige jarl Ulf Fase, og Birger bliver rigsjarl med al magt over Sverige. Birger Magnusson og Ingeborg Eriksdotter fik fire børn, to af dem blev regenter. Da Erik Eriksson afgår ved døden i 1250 udråbtes Birger jarls 10 år gamle søn, Valdemar Birgersson, til konge af Sverige, og Birger jarl blev formynderregent. Senere blev Magnus Ladulås konge af Sverige i 1275, da han afsatte Valdemar Birgersson. 

1261 giftede Birger Magnusson sig igen med enkedronning Mechtilde af Holsten, enke efter Abel af Danmark. Hun kom til at overleve ham med mange år. Birger jarl døde den 21. oktober 1266 på Jälbolung i Västergötland. I Varnhems Klosterkirke findes hans gravsten med billeder af jarlen selv, hans anden kone Mechtilde og sønnen Erik.

Anetavle

Referencer

Eksterne henvisninger 

Regenter fra Sverige
Svenskere i 1200-tallet
Autarki

Autarki betyder selvforsyningsøkonomi. Begrebet er opfundet af den oldgræske forfatter Aristoteles, og var ifølge hans værk Politikken et ideal som det var vigtigt at prøve at opnå.

Ganske få lande kan igennem den økonomiske historie betegnes som autarkiske, men mange lande har igennem forskellige perioder næsten opnået autarki eller stilet imod det.

Autarki går ud på at handel med andre lande er unødvendig eller slet ikke finder sted. Under Hitler kan Tysklands økonomiske politik betegnes som autarkisk, da den gik ud på at forsøge at være i stand til at føre krig på trods af blokaderne.

Et eksempel på et ældre autarki er Japan før 1850'erne, men selv i dette tilfælde fandt der handel sted med udenlandske købmænd igennem en enkelt havn på øen Dejima.

Nordkorea er det mest moderne eksempel på autarki, men Nordkorea handler stadig væk en smule med Kina og Japan.

I moderne økonomi anses autarki normalt for at være en uhensigtsmæssig tilstand for et land, fordi det dermed ikke kan udnytte sine komparative fordele og som følge heraf høste de betydelige gevinster, der normalt anses for at være forbundet med den internationale arbejdsdeling. Politiske indgreb i form af told, handelskvoter, importforbud mv. regnes derfor som markedsfejl, der skaber forvridninger og dermed gør økonomien mindre efficient.

Modpolen til autarki er frihandel.

Referencer 

International handel
Protektionisme
Bagdadpagten

Bagdadpagten (Middle East Treaty Organization eller METO) var en sikkerhedsaftale, som i 1955 blev indgået mellem Pakistan, Iran, Irak, Tyrkiet og Storbritannien. Storbritanniens deltagelse i pagten skal ses som en afspejling af landets tidligere overherredømme i regionen.

I 1959 meldte Irak sig ud pagten, som fortsatte under navnet CENTO. Pagten blev opløst i 1979.

Traktater
Etableret i 1955
CENTO

Central Treaty Organization (forkortet CENTO) var under den kolde krig en sikkerhedspagt mellem Iran, Pakistan og Tyrkiet med USA og Storbritannien. 

CENTO var en forsættelse af Bagdadpagten fra 1955, men pg.a. af at Irak havde forladt denne pagt og vel på grund af USA's position i verden og Storbritanniens nedgående status, var en reorganisering nødvendig, således CENTO.

I 1979 mistede aftalen sin betydning, og pagten blev officielt opløst. Dette fandt sted på grund af den islamiske revolution i Iran, som nu ikke længere var pro-vestligt indstillet.

Internationale organisationer
Bambustæppet

Bambustæppet er en betegnelse, der var mest udbredt i 1950'erne og 1960'erne som en parallel til jerntæppet i Europa. Betegnelsen dækkede grænsen mellem Kina og dets allierede på den ene side og de ikke-kommunistiske lande på den anden side. Betegnelsen er ofte blevet anvendt om grænsen mellem Nord- og Sydkorea samt om grænsen mellem de kommunistiske og de vestligt orienterede lande i Sydøst-Asien.

Betegnelsen bambustæppet blev imidlertid mindre anvendt end den tilsvarende europæiske betegnelse jerntæppet, hvilket har en nøje sammenhæng med, at mens den europæiske situation var opretholdt nærmest statisk gennem omkring 40 år, så skiftede bambustæppets grænse jævnligt i takt med allianceforskydninger og på grund af splittelsen inden for den russisk-kinesiske alliance.

De forbedrede relationer mellem specielt Kina og den vestlige verden – ikke mindst forholdet til USA – resulterede i, at betegnelsen ikke længere er så relevant som tidligere, med undtagelse af grænsen mellem Nord- og Sydkorea samt enkelte andre undtagelser i Sydøst-Asien.

Den kolde krig
Kinas historie
Korea
Laos
Burma
USA under den kolde krig
Asiens historie
Gustav Bang

Jens Gustav Bang (26. september 1871 i Store Heddinge – 31. januar 1915 i Hornbæk) var en dansk historiker og socialist. Han var gift med Nina Bang.

Bang var søn af sognepræst Vilhelm Bang (død 1910) og hustru f. Lassen, blev student fra Ribe Katedralskole 1889, mag.art. i historie 1894 og dr.phil. på afhandlingen Den gamle Adels Forfald (1897).

Han var samtidig medarbejder ved Social-Demokraten, hvor han skrev om økonomiske emner, og ved udenlandske socialistiske tidsskrifter. Bang var Socialdemokratiets kandidat ved Folketingsvalgene i Odense 2. valgkreds 1901-09 og blev valgt til Folketinget for Københavns 10. kreds 1910. Han var medlem af hovedbestyrelsen for Socialdemokratiet.

Bibliografi 
 Den gamle Adels Forfald: Studier over de danske Adelsslægters Uddøen i det 16. og 17. Aarhundrede, København: Gyldendal 1897.
 Europas kulturhistorie, 1899.
 Kapitalismens Gennembrud, 1902.
 Den socialistiske Fremtidsstat, København: Gyldendal 1903.
 Kirkebogsstudier, København: Gyldendal 1906, genudgivet af Selskabet for udgivelse af kilder til dansk historie 1976.
 Vor Tid, 1908.
 Den kapitalistiske Samfundshusholdning, 1912.
 Georgismen
 Danske Len og Stamhuse
 Toldspørgsmaalet
 Karl Marx
 Brydningstider i Europas Historie, 1910, genudgivet af Fremad 1945.
 Arbejderklassens Liv og dens Kamp - 2 bind - Udvalgte Artikler fra Social-Demokraten besørget af Nina Bang og E. Wiinblad, København: Fremad 1915.

Kilder 
 Kraks Blaa Bog 1910

Eksterne henvisninger 
 

Folketingsmedlemmer i 1910'erne
Tidligere folketingsmedlemmer fra Socialdemokraterne
Historikere fra Danmark
Danskere i 1800-tallet
Danskere i 1900-tallet
Faglitterære forfattere fra Danmark
Personer fra Store Heddinge
Personer i Kraks Blå Bog (afdøde)
Dansksprogede forfattere fra Danmark
Studenter fra Ribe Katedralskole
Ahmed Ben Bella

Mohamed Ahmed Ben/Ibn Bella (født 25. december 1918, død 11. april 2012) var en algiersk politiker, premierminister i 1962-1963 og præsident i 1962-1965.

Han var medgrundlægger og leder af den algierske selvstændighedsbevægelse FLN, som bekæmpede den franske besættelse.

I 1956 blev han anholdt af franskmændene og sad i fængsel frem til 1962, hvor han deltog i forhandlingen af Algierkrigens afslutning.

I 1963 blev han valgt til præsident for det nye selvstændige land Algeriet, men allerede i 1965 blev han afsat ved et militærkup.

Eksterne henvisninger 

Algeriets præsidenter
Algeriets premierministre
Politikere fra Algeriet